|  |
| --- |
| Številka: 007-255/2025/34 |
| Ljubljana, 21. 8. 2025 |
| EVA 2025-2330-0055 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Odlok o finančni pomoči za nadomestilo izpada dohodka v kmetijski proizvodnji zaradi pozebe leta 2024 – predlog za obravnavo |
| 1. Predlog sklepov vlade: |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na … seji … sprejela**SKLEP:**Vlada Republike Slovenije je izdala Odlok o finančni pomoči za nadomestilo izpada dohodka v kmetijski proizvodnji zaradi pozebe leta 2024, ki se objavi v Uradnem listu Republike Slovenije. Barbara Kolenko Helbl generalna sekretarkaPriloga:* Odlok o finančni pomoči za nadomestilo izpada dohodka v kmetijski proizvodnji zaradi pozebe leta 2024.

Sklep prejmejo:* Ministrstvo za kmetijstvo, gozdarstvo in prehrano,
* Služba Vlade Republike Slovenije za zakonodajo,
* Ministrstvo za finance,
* Ministrstvo za obrambo,
* Ministrstvo za naravne vire in prostor,
* Ministrstvo za okolje, podnebje in energijo,
* Ministrstvo javno upravo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Simona Vrevc, v.d. generalne direktorice Direktorata za kmetijstvo,
* Hermina Oberstar, vodja Sektorja za horizontalne vsebine v kmetijstvu.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| /  |
| 5. Kratek povzetek gradiva: |
| Odlok o finančni pomoči za nadomestilo izpada dohodka v kmetijski proizvodnji zaradi pozebe leta 2024 (v nadaljnjem besedilu: odlok) je pripravljen v skladu z Izvedbeno uredbe komisije (EU) 2025/1137 z dne 10. junija 2025 o nujni finančni podpori v kmetijskih sektorjih na Češkem in v Sloveniji, ki so jih prizadele slabe vremenske razmere in naravne nesreče, v skladu z Uredbo (EU) št. 1308/2013 Evropskega parlamenta in Sveta (UL L št. 2025/1137 z dne 10. 6. 2025; v nadaljnjem besedilu: uredba 2025/1137/EU).Odlok je podlaga za izvedbo finančne pomoči za škodo v primarni kmetijski proizvodnji, nastalo zaradi pozebe leta 2024, ter podrobneje določa pogoje, način izračuna in postopke dodelitve finančne pomoči.Finančna pomoč se dodeli na podlagi podatkov iz ocene neposredne škode na trajnih nasadih zaradi posledic pozebe med 17. in 22. aprilom 2024, ki jo je vlada potrdila s sklepom št. 84400-2/2025/3 z dne 20. februarja 2025 (v nadaljnjem besedilu: ocena škode).Finančna pomoč se dodeli za kmetijske pridelke, katerih proizvodnja je bila zaradi pozebe med 17. in 22. aprilom 2024 zmanjšana za najmanj 30 odstotkov običajne letne kmetijske proizvodnje.Za dodelitev finančne pomoči po odloku se zagotovijo sredstva v višini do 2,9 milijona evrov v letu 2025 iz Evropskega kmetijskega jamstvenega sklada. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | DA |
| č) | gospodarstvo, zlasti mala in srednja podjetja ter konkurenčnost podjetij | DA |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:Ocena škode na kmetijskih pridelkih, katerih proizvodnja je zaradi pozebe med 17. in 22. aprilom 2024 zmanjšana za najmanj 30 % običajne letne kmetijske proizvodnje, znaša 32.681.399,06 evra. Pozeba je prizadela 1.207 oškodovancev na 4.473 ha kmetijskih površin.Finančna pomoč se dodeli za kmetijske pridelke, katerih proizvodnja je bila zaradi pozebe med 17. in 22. aprilom 2024 zmanjšana za najmanj 30 % običajne letne kmetijske proizvodnje.Finančna sredstva, ki bodo izplačana upravičencem v vrednosti do 2,9 milijona evrov, so zagotovljena iz Evropskega kmetijskega jamstvenega sklada na podlagi Uredbe 2025/1137/EU.Pravice porabe v finančnem načrtu Ministrstva za kmetijstvo, gozdarstvo in prehrano bodo zagotovljene s:* PP 221646 Ukrepi proti motnjam na trgu – EU, NRP 2330-23-0029 - Ukrepi proti motnjam na trgu 2023 - 2027 v višini 1.000.000 evrov,
* prerazporeditvijo sredstev na prejšnjo PP in NRP iz PP 140021 - Progam razvoja podeželja – 14-20 – EU, NRP 2330-14-0013 – PRP 2014 – 2020, v višini 1.900.000 evrov.
 |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| PU 2330 MKGP | 2330-23-0029 - Ukrepi proti motnjam na trgu 2023 - 2027 | 221646 - Ukrepi proti motnjam na trgu - EU | 1.000.000 |  |
| **SKUPAJ** | **1.000.000** |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
| PU 2330 MKGP | 2330-14-0013 – PRP 2014 - 2020 | 140021 -Progam razvoja podeželja – 14-20 - EU | 1.900.000 |  |
| SKUPAJ | 1.900.000 |  |
| **SKUPAJ II. a in II. b** | **2.900.000** |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev****/** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| (Če je odgovor NE, navedite, zakaj ni bilo objavljeno.) |
| (Če je odgovor DA, navedite:Datum objave: 30. 6. 2025V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* delno.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Kmetijsko gozdarska zbornica Slovenije (v nadaljnjem besedilu: KGZS) je predlagala, da se šesti odstavek 5. člena razširi z dopolnjenim besedilom, ki se glasi: b. odstavek, ki se glasi: »Upravičencu, ki ni mogel skleniti zavarovanja za primer pozebe, ki krije najmanj 50 % njegove povprečne letne proizvodnje ali dohodka od proizvodnje in tveganje, se za posamezni kmetijski pridelek dodeli finančna pomoč v višini do največ: 30 % izračunanega izpada dohodka iz drugega odstavka tega člena ali 40 % izračunanega izpada dohodka iz drugega odstavka tega člena na Območjih z omejenimi dejavniki za kmetovanja (v nadaljnjem besedilu: OMD).«KGZS je tudi predlagala, da se sedmi odstavek 5. člena spremeni na način: »Upravičencu, ki ni sklenil zavarovanja za primer pozebe, ki krije najmanj 50 % njegove povprečne letne proizvodnje ali dohodka od proizvodnje in tveganje, se za posamezni kmetijski pridelek dodeli finančna pomoč v višini do največ: 25 % izračunanega izpada dohodka iz drugega odstavka tega člena ali 35 % izračunanega izpada dohodka iz drugega odstavka člena na OMD.«Predlogov ni bilo mogoče upoštevati, ker so se pri pripravi zadevnega odloka upoštevala pravila državnih pomoči, ki določajo, da se državna pomoč za pozebo zmanjša za 50 %, razen če se dodeli upravičencem, ki so sklenili zavarovanje, ki krije najmanj 50 % njihove povprečne letne proizvodnje ali dohodka od proizvodnje in tveganje za primer pozebe.Prav tako so se pri predlogu zadevnega odloka upoštevali isti pogoji in ostala določila kot pri Programu odprave posledic škode v kmetijstvu zaradi pozebe med 17. in 22. aprilom 2024, ki ga je Vlada Republike Slovenije sprejela na svoji 157. redni seji, 16. junija 2025, pod točko 1.9, s sklepom številka 33001-1/2025/3.Poročilo je bilo dano 30. 7. 2025 |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  Mateja Čalušić ministrica |

 **PREDLOG**

 **EVA** **2025-2330-0055**

Na podlagi 10.,12. in 23. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2, 18/23 in 78/23) Vlada Republike Slovenije izdaja

**ODLOK**

**o** **finančni pomoči** **za nadomestilo izpada dohodka v kmetijski proizvodnji zaradi pozebe leta 2024**

**1. člen**

**(vsebina)**

(1) Ta odlok podrobneje določa upravičence, pogoje, način izračuna in postopek dodelitve finančne pomoči za nadomestilo izpada dohodka v kmetijski proizvodnji zaradi pozebe leta 2024 (v nadaljnjem besedilu: finančna pomoč).

(2) Finančna pomoč se dodeli v skladu z:

– Uredbo (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L št. 347 z dne 20. 12. 2013, str. 671), zadnjič spremenjeno z Delegirano uredbo Komisije (EU) 2025/1269 z dne 6. maja 2025 o določitvi pravil o dopolnitvi Uredbe (EU) št. 1308/2013 Evropskega parlamenta in Sveta glede elektronskega sistema za kmetijske necarinske formalnosti (sistem ELAN) za spremljanje in upravljanje trgovine s kmetijskimi proizvodi in trga kmetijskih proizvodov (UL L št. 2025/1269 z dne 10. 7. 2025), in

– Izvedbeno uredbo Komisije (EU) 2025/1137 z dne 10. junija 2025 o nujni finančni podpori v kmetijskih sektorjih na Češkem in v Sloveniji, ki so jih prizadele slabe vremenske razmere in naravne nesreče, v skladu z Uredbo (EU) št. 1308/2013 Evropskega parlamenta in Sveta (UL L št. 2025/1137 z dne 11. 6. 2025; v nadaljnjem besedilu: Izvedbena uredba 2025/1137/EU).

**2. člen**

**(pomen izrazov)**

Izrazi, uporabljeni v tem odloku, pomenijo:

1. kmetijski pridelek je kmetijski proizvod iz 7. točke 2. člena Uredbe Komisije (EU) 2022/2472 z dne 14. decembra 2022 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 327 z dne 21. 12. 2022, str. 1), zadnjič popravljene s Popravkom (UL L št. 2024/90118 z dne 21. 2. 2024), (v nadaljnjem besedilu: Uredba 2022/2472/EU);

2. ocena škode zaradi pozebe je ocena neposredne škode na trajnih nasadih zaradi posledic pozebe med 17. in 22. aprilom 2024, ki jo je Vlada Republike Slovenije potrdila s sklepom št. 84400-2/2025/3, z dne 20. februarja 2025;

3. povprečna prodajna cena kmetijskih pridelkov je povprečna cena posameznega kmetijskega pridelka na ravni Republike Slovenije;

4. povprečna letna količina kmetijskih pridelkov je povprečen pridelek na ha na ravni Republike Slovenije;

5. primarna kmetijska proizvodnja je dejavnost iz 44. točke 2. člena Uredbe 2022/2472/EU.

**3. člen**

**(upravičenec)**

Upravičenec do finančne pomoči je fizična ali pravna oseba, ki na ozemlju Republike Slovenije obdeluje kmetijska zemljišča ali proizvaja kmetijske pridelke, če je v času pojava pozebe iz druge točke prejšnjega člena kot nosilec kmetijskega gospodarstva vpisana v register kmetijskih gospodarstev (v nadaljnjem besedilu: RKG), ki ga vodi ministrstvo, pristojno za kmetijstvo (v nadaljnjem besedilu: ministrstvo).

**4. člen**

**(pogoji za pridobitev finančne pomoči)**

(1) Za pridobitev finančne pomoči mora upravičenec iz prejšnjega člena izpolnjevati naslednje pogoje:

1. je v postopku izdelave ocene škode zaradi pozebe oddal obrazec za prijavo škode: Obrazec 2: Ocena škode v tekoči kmetijski proizvodnji na pridelkih, povzročene po naravni nesreči« (v nadaljnjem besedilu: obrazec 2), kot to določajo zakon, ki ureja odpravo posledic naravnih nesreč, uredba, ki ureja metodologijo za ocenjevanje škode ter pravilnik, ki ureja vsebino in obliko vloge upravičencev za dodelitev sredstev za odpravo posledic škode v kmetijstvu. Obrazec 2 se v skladu z zakonom, ki ureja odpravo posledic naravnih nesreč v kmetijstvu šteje za vlogo za pridobitev finančne pomoči;
2. so bile njegove kmetijske površine vključene v oceno škode zaradi pozebe;
3. je bil v času nastanka škode zaradi pozebe vpisan v RKG v skladu z zakonom, ki ureja kmetijstvo;
4. je imetnik transakcijskega računa v skladu z zakonom, ki ureja kmetijstvo;
5. peti dan po uveljavitvi tega odloka nima neporavnanih zapadlih davčnih obveznosti in drugih denarnih nedavčnih obveznosti v skladu z zakonom, ki ureja finančno upravo, v višini, ki presega 50 evrov.

(2) Finančna pomoč se upravičencu iz prejšnjega odstavka dodeli za tiste kmetijske pridelke, za katere iz ocene škode zaradi pozebe sledi, da je bila njihova kmetijska proizvodnja v obdobju ugotavljanja posledic pozebe zmanjšana za najmanj 30 % na posamezni grafični enoti rabe kmetijskega gospodarstva (v nadaljnjem besedilu: GERK), kot je določena s predpisom, ki ureja RKG.

**5. člen**

**(način izračuna finančne pomoči)**

(1) Osnova za izračun finančne pomoči na upravičenca je izpad dohodka zaradi popolnega ali delnega uničenja primarne proizvodnje na ravni posameznega kmetijskega pridelka (v nadaljnjem besedilu: izpad dohodka), ki se izračuna tako, da se količine kmetijskih pridelkov, proizvedenih v letu 2024, pomnožene s povprečno prodajno ceno v navedenem letu, odštejejo od povprečne letne količine kmetijskih pridelkov, proizvedenih v letih 2021, 2022 in 2023, pomnožene s povprečno prodajno ceno v tem obdobju (v treh letih).

(2) Izpad dohodka iz prejšnjega odstavka tega člena se izračuna na ravni posameznega kmetijskega pridelka na GERK.

(3) Količine kmetijskih pridelkov proizvedenih v letu 2024 iz prvega odstavka tega člena se izračuna tako, da se povprečna letna količina kmetijskih pridelkov, proizvedenih v letih 2021, 2022 in 2023, pomnoži z razliko med 100 % in odstotkom zmanjšanja primarne kmetijske proizvodnje iz drugega odstavka prejšnjega člena.

(4) Pri izračunu izpada dohodka iz prvega odstavka tega člena se za trajne nasade uporabi indeks, in sicer tako, da se povprečna letna količina kmetijskih proizvodov pomnoži z deležem pridelka polne rodnosti v odvisnosti od starosti trajnega nasada.

(5) Ministrstvo pridobi podatke o povprečnih prodajnih cenah in povprečnih letnih količinah kmetijskih pridelkov iz prvega odstavka tega člena v skladu z določbami uredbe, ki ureja metodologijo za ocenjevanje škode.

(6) Izpad dohodka izračuna ministrstvo. Ministrstvo za potrebe odločanja preda Agenciji Republike Slovenije za kmetijske trge in razvoj podeželja (v nadaljnjem besedilu: agencija) podatke o višini izpada dohodka za posameznega upravičenca in posamezno kulturo na GERK.

**6. člen**

**(finančne določbe)**

(1) Za finančno pomoč se zagotovijo sredstva v višini 2,9 milijona evrov iz Evropskega kmetijskega jamstvenega sklada, v skladu z Izvedbeno uredbo 2025/1137/EU.

(2) Upravičencu se dodelijo sredstva v višini do največ 30 % izračunanega izpada dohodka iz prvega odstavka prejšnjega člena, če je imel za odpravo posledic škode zaradi pozebe sklenjeno zavarovanje, ki krije najmanj 50 % povprečne letne proizvodnje upravičenca ali dohodka od proizvodnje.

(3) Upravičencu se dodelijo sredstva v višini do največ 15 % izračunanega izpada dohodka iz prvega odstavka prejšnjega člena, če za odpravo posledic škode zaradi pozebe ni imel sklenjenega zavarovanja, ki krije najmanj 50 % povprečne letne proizvodnje upravičenca ali dohodka od proizvodnje.

(4) Upravičencu se sredstva ne dodelijo, če višina dodeljenih sredstev iz tega člena na upravičenca ne presega 100 evrov.

(5) Če izračunana skupna višina finančne pomoči preseže razpoložljiva sredstva iz prvega odstavka tega člena, se višina finančne pomoči vsem upravičencem sorazmerno zniža.

(6) Finančna pomoč na upravičenca po tem odloku ter druga prejeta plačila za nadomestilo izgub, vključno s plačili na podlagi drugih nacionalnih ukrepov ali ukrepov Evropske unije ali zavarovalnih shem za škodo, ki je predmet državne pomoči za škodo zaradi pozebe v letu 2024, je omejena na največ 80 %, na območjih z omejenimi možnostmi za kmetijsko dejavnost, pa na največ 90 %.

**7. člen**

**(podrobnejši postopek)**

(1) Agencija upravičencem, ki izpolnjujejo pogoje iz tega odloka, na podlagi podatkov iz uradnih evidenc po uradni dolžnosti izda informativno odločbo v skladu z zakonom, ki ureja kmetijstvo.

(2) Agencija v postopku izdaje informativnih odločb iz prejšnjega odstavka preveri podatke o izpolnjevanju pogojev iz tega odloka iz RKG in elektronske zbirke podatkov AJDA, ki jo upravlja Uprava Republike Slovenije za zaščito in reševanje.

(3) Agencija pred odobritvijo finančne pomoči, preveri višino že dodeljene pomoči iz šestega odstavka 6. člena za posameznega upravičenca v evidencah pomoči, ki jih vodi ministrstvo, pristojno za kmetijstvo in ribištvo, ter pri zavarovalnicah.

(4) V izreku informativne odločbe iz prvega odstavka tega člena se navede, da je finančna pomoč dodeljena v skladu s 1. členom Izvedbene uredbe 2025/1137/EU.

(5) Agencija izda informativno odločbo iz prvega odstavka tega člena najpozneje do 28. novembra 2025.

**8. člen**

**(poročanje)**

Za poročanje v skladu z 2. členom Izvedbene uredbe 2025/1137/EU je pristojno ministrstvo.

**KONČNA DOLOČBA**

**9. člen**

**(začetek veljavnosti)**

Ta odlok začne veljati naslednji dan po objavi v Uradnem listu Republike Slovenije.

Št. 007-255/2025

Ljubljana, dne

EVA 2025-2330-0055

 Vlada Republike Slovenije

 dr. Robert Golob

 predsednik

**OBRAZLOŽITEV**

I. UVOD

1. Pravna podlaga (besedilo, vsebina zakonske določbe, ki je podlaga za izdajo odloka)
	* Uredba (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L št. 347 z dne 20. 12. 2013, str. 671), zadnjič spremenjene z Delegirano uredbo Komisije (EU) 2024/602 z dne 14. decembra 2023 o dopolnitvi Uredbe (EU) št. 1308/2013 Evropskega parlamenta in Sveta glede tržnih standardov v sektorju hmelja ter razveljavitvi Uredbe Komisije (ES) št. 1850/2006 (UL L št. 2024/2007 z dne 16. 2. 2024), in
	* Izvedbena uredba Komisije (EU) 2025/1137 z dne 10. junija 2025 o nujni finančni podpori v kmetijskih sektorjih na Češkem in v Sloveniji, ki so jih prizadele slabe vremenske razmere in naravne nesreče, v skladu z Uredbo (EU) št. 1308/2013 Evropskega parlamenta in Sveta (UL L št. 2025/1137 z dne 10. 6. 2025; v nadaljnjem besedilu: Izvedbena uredba 2025/1137/EU).
2. Rok za izdajo uredbe, določen z zakonom

/

1. Splošna obrazložitev predloga uredbe, če je potrebna

/

1. Predstavitev presoje posledic za posamezna področja, če te niso mogle biti celovito predstavljene v predlogu zakona

II. VSEBINSKA OBRAZLOŽITEV PREDLAGANIH REŠITEV

V letu 2024 je trajne nasade in nekatere zelenjadnice prizadela pozeba, katere posledice so bile za kmetijsko proizvodnjo tako obsežne, da so bile v skladu z zakonom, ki ureja odpravo posledic naravnih nesreč, razglašene za naravno nesrečo.

Ocena škode na kmetijskih pridelkih, katerih proizvodnja je zaradi pozebe med 17. in 22. aprilom 2024 zmanjšana za najmanj 30 odstotkov običajne letne kmetijske proizvodnje, znaša 32.681.399,06 evra. Pozeba je prizadela 1.207 oškodovancev na 4.473 ha kmetijskih površin.

Finančna pomoč po Odloku o finančni pomoči za nadomestilo izpada dohodka v kmetijski proizvodnji zaradi pozebe leta 2024 (v nadaljnjem besedilu: odlok) se dodeli za kmetijske pridelke, katerih proizvodnja je bila zaradi pozebe med 17. in 22. aprilom 2024 zmanjšana za najmanj 30 odstotkov običajne letne kmetijske proizvodnje.

Upravičenci do pomoči po odloku so fizične in pravne osebe, ki na ozemlju Republike Slovenije obdelujejo kmetijska zemljišča oziroma proizvajajo kmetijske pridelke in so bile v času nastanka naravne nesreče kot nosilci kmetijskega gospodarstva vpisane v register kmetijskih gospodarstev.

Finančna pomoč na upravičenca se izračuna kot izpad dohodka zaradi popolnega ali delnega uničenja primarne proizvodnje na ravni posameznega kmetijskega pridelka tako, da se:

* količine kmetijskih pridelkov, proizvedenih v letu 2024, pomnožene s povprečno prodajno ceno v navedenem letu,

odštejejo od

* povprečne letne količine kmetijskih pridelkov, proizvedenih v letih 2021, 2022 in 2023, pomnožene s povprečno prodajno ceno v tem obdobju (v treh letih).

Pri izračunu finančne pomoči se upoštevajo povprečne letne količine kmetijskih pridelkov, proizvedene v triletnem obdobju pred pozebo, in sicer za leto 2021, 2022 in 2023, ter povprečne prodajne cene kmetijskih pridelkov v letih 2021, 2022 in 2023. Za izračun povprečne letne količine kmetijskih pridelkov iz drugega odstavka tega člena se upoštevajo podatki v skladu z določili uredbe, ki ureja metodologijo za ocenjevanje škode.

Agencija Republike Slovenije za kmetijske trge in razvoj podeželja (v nadaljnjem besedilu: agencija) pridobi podatke o povprečnih prodajnih cenah in letnih količinah kmetijskih pridelkov iz drugega odstavka tega člena v skladu z določili uredbe, ki ureja metodologijo za ocenjevanje škode.

Upravičencu se dodelijo sredstva v višini do največ 30 % izračunanega izpada dohodka, če je imel za odpravo posledic škode zaradi pozebe sklenjeno zavarovanje, ki krije najmanj 50 % povprečne letne proizvodnje upravičenca ali dohodka od proizvodnje.

Upravičencu se dodelijo sredstva v višini do največ 15 % izračunanega izpada dohodka, če za odpravo posledic škode zaradi pozebe ni imel sklenjenega zavarovanja, ki krije najmanj 50 % povprečne letne proizvodnje upravičenca ali dohodka od proizvodnje.

Upravičencu se sredstva ne dodelijo, če višina dodeljenih sredstev ne presega 100 evrov.

Najvišja skupna dovoljena finančna pomoč na upravičenca zaradi škode zaradi pozebe v letu 2024 (seštevajo se prejete pomoči po odloku, plačila na podlagi nacionalnih ukrepov, ukrepov Evropske unije, zavarovalnih shem, druga plačila za nadomestilo izgube) ne sme znašati več kot 80 % oziroma 90 % na območjih z omejenimi možnostmi za kmetijsko dejavnost (v nadaljnjem besedilu: OMD).

**Finančne posledice:**

Finančna pomoč, ki bo izplačana upravičencem v višini do 2,9 milijona evrov, je zagotovljena iz Evropskega kmetijskega jamstvenega sklada na podlagi Izvedbene uredbe 2025/1137/EU.

Pravice porabe v finančnem načrtu Ministrstva za kmetijstvo, gozdarstvo in prehrano bodo zagotovljene s:

* PP 221646 Ukrepi proti motnjam na trgu – EU, NRP 2330-23-0029 - Ukrepi proti motnjam na trgu 2023 - 2027 v višini 1.000.000 evrov,
* prerazporeditvijo sredstev na prejšnjo PP in NRP iz PP 140021 - Progam razvoja podeželja – 14-20 – EU, NRP 2330-14-0013 – PRP 2014 – 2020, v višini 1.900.000 evrov.

Tabela: Oblike pomoči za škodo nastalo na kmetijskih pridelkih zaradi pozebe med 17. in 22. aprilom 2024

|  |  |  |  |
| --- | --- | --- | --- |
| **Podlaga za dodelitev pomoči**  | Odlok o finančni pomoči za odpravo posledic škode v kmetijstvu zaradi pozebe leta 2024 (Uradni list RS, št. 53/25).  | Program odprave posledic škode v kmetijstvu zaradi pozebe med 17. in 22. aprilom 2024 ( Vlada Republike Slovenije sprejela na svoji 157. redni seji, 12. 6. 2025, pod točko 1.9, s sklepom številka 33001-1/2025/3) | Odlok o finančni pomoči za nadomestilo izpada dohodka v kmetijski proizvodnji zaradi pozebe leta 2024 (predlog odloka) |
| **Do pomoči upravičeni kmetijski pridelki**  | tisti, ki so bili 100 % poškodovani. | Tisti katerih proizvodnja je bila zaradi pozebe 2024 zmanjšana za 80 % ali več običajne letne kmetijske proizvodnje | Tisti katerih proizvodnja je bila zaradi pozebe 2024 zmanjšana za 30 % ali več običajne letne kmetijske proizvodnje |
| **Višina pomoči na upravičenca** | 30 % ocene neposredne škode | Za zavarovane: 30 % izračunanega izpada dohodka (40 % na OMD.Za nezavarovane: 15 % izračunanega izpada dohodka (20 % na OMD. | Za zavarovane: 30 % izračunanega izpada dohodka.Za nezavarovane: 15 % izračunanega izpada dohodka. |
| **Najnižja dodeljena pomoč/upravičenca (EUR)** | 100 | 100 | 100 |
| **Višina razpisanih sredstev (EUR) in vir sredstev** | 420.000 Proračunska rezerva | 3.500.000Proračunska rezerva | 2.900.000Evropski kmetijski sklad |

Finančna pomoč na upravičenca po obeh odlokih in programu (navedenih v zgornji tabeli) ter druga prejeta plačila za nadomestilo izgub, vključno s plačili na podlagi drugih nacionalnih ukrepov ali ukrepov Evropske unije ali zavarovalnih shem za škodo zaradi pozebe v letu 2024, je omejena na največ 80 %, na OMD območjih pa na največ 90 %.

Agencija Republike Slovenije za kmetijske trge in razvoj podeželja bo za izpolnjevanje pogoja iz prejšnjega odstavka obravnavala vloge oškodovancev in izdala odločbe upravičencem do sredstev po naslednjem vrstnem redu:

1. Odloku o finančni pomoči za odpravo posledic škode v kmetijstvu zaradi pozebe leta 2024,
2. Programu odprave posledic škode v kmetijstvu zaradi pozebe med 17. in 22. aprilom 2024 in
3. Odloku o finančni pomoči za nadomestilo izpada dohodka v kmetijski proizvodnji zaradi pozebe leta 2024.